Source: http://www.uips.sk/prjimacky-na-vysoke-skoly/informacie-pre-zaujemcov-o-studium-na-vysokej-skole
Timestamp: 2014-04-18 06:20:12+00:00
Document Index: 17453626

Matched Legal Cases: ['§55', '§56', '§57', '§58', '§ 61', '§67']

informacie pre zaujemcov o studium na vysokej skole · Ústav informácií a prognóz školstva
ÚIPŠ, Staré Grunty 52, 842 44 Bratislava 4 tel. +421-2-692 95 111
Ústav informácií a prognóz školstvaPrejsť na: Hlavná stránka www.uips.sk
hľadať...	Hlavné menu	O nás
Výber škôl podľa kritérií
Definície štatistických ukazovateľov
Výkaz typu DALV (MŠVVŠ SR)
| Verzia pre tlač |
| Zber | Štatistika | Fakulty | Školy | Rebríčky | Slovník | Otázky FAQ | Uchádzači | Ako na vysokú školu
Slovenskej republiky (VŠ SR) Výber vysokej školy a fakulty je dôležitým životným medzníkom veľkej väčšiny stredoškolákov. Každý rok sa študenti a absolventi stredných škôl rozhodujú, na ktorú vysokú školu a fakultu si podajú prihlášky. Táto stránka poskytuje údaje a informácie pre výber vysokej školy a fakulty ako sú: termíny podávania prihlášok, zoznamy vysokých škôl, zoznamy fakúlt, zoznamy detašovaných pracovísk, zoznamy študijných odborov, formulár prihlášky a pokyny na jej vyplnenie, odkazy na platné vyhlášky a zákony, webové adresy fakúlt, vysokých škôl a ich stránok prijímacieho konania, kódy stredných škôl a pre neprijatých uchádzačov aj vzory odvolaní. Ďalej obsahuje štatistické údaje v podobe počtu podaných prihlášok, prijatí a zápisov na jednotlivé vysoké školy, fakulty, študijné odbory za ukončené prijímacie konania za posledných 10 rokov. Posledné ukončené prijímacie konanie je doplnené o rebríčky študijných odborov, fakúlt a vysokých škôl. Rebríček fakúlt a vysokých škôl obsahuje v stĺpci "Pgm" počet prihlášok, prijatí, zápisov a percento úspešnosti na študijný program fakulty samostatne na dennú a externú formu vysokoškolského štúdia.
Dodatočné termíny podania Zoznam vysokých škôl a fakúlt
Minuloročné prijímačky: Rebríček fakúlt
Prihláška musí byť doručená v termíne určenom fakultou alebo vysokou školou. Na školy s talentovými skúškami sa prihlášky podávajú už od mesiaca november. Na väčšine vysokých škôl sa prihláška podáva v štandardnom termíne v mesiacoch február až máj. Niektoré fakulty prijímaju prihlášky ešte dodatočne v mesiacoch jún až september. Podrobné informácie Vám poskytnú študijné oddelenia a internetové stránky jednotlivých fakúlt a vysokých škôl. Na týchto stránkach sú publikované pokyny k vypĺňaniu elektronickej a papierovej prihlášky, aký je poplatok za prijímacie konanie, spôsob dokladovania platby, požadované prílohy prihlášky a termíny prijímacích skúšok. Akademický rok 2014 / 2015
Aktuálny zoznam termínov na podanie prihlášok je zostavený k dátumu uvedenom v hlavičke xls a pdf súboru :
- termíny podania prihlášok na 1. a spojený do jedného celku 1.a 2.stupeň vysokoškolského štúdia
- termíny podania prihlášok na 2.stupeň vysokoškolského štúdia
Dodatočné termíny na podanie prihlášok na vysoké školy zverejňujú fakulty a vysoké školy priebežne. Na tejto stránke sa zverejňujú dodatočné termíny za všetky fakulty a vysoké školy po 31.5.2014. Vysoké školy a fakulty Aké je členenie vysokých škôl ? Kde študovať ?
Záujemcovia o štúdium na vysokých školách v Slovenskej republike si môžu vybrať z 20 verejných, 3 štátnych, 13 súkromných a 4 pobočiek zahraničných vysokých škôl, ktoré majú spolu 118 fakúlt (z toho sú 103 verejné, 4 štátne, 11 súkromné) a 165 detašovaných pracovísk, 14 vysokých škôl nemá žiadnu fakultu : ♦ Na akých vysokých školách je možné študovať v Slovenskej republike ?
- zoznam detašovaných pracovísk vysokých škôl podľa : názvu, sídla, IČŠ (čo je: IČŠ) ♦ Minuloročné prijímačky na vysoké školy :
- rebríček fakúlt
- rebríček vysokých škôl
- rebríčky vysokých škôl, fakúlt, študijných odborov a veková štruktúra uchádzačov
- denná, externá forma štúdia za vysoké školy, fakulty, detašované pracoviska a Slovenskú rep.
Študijný odbor vymedzuje oblasť poznania, ktorá je predmetom stredoškolského a vysokoškolského vzdelávania v niektorom z jeho stupňov. Študijný odbor je vymedzený obsahom, ktorý charakterizujú najmä oblasti a rozsah vedomostí, schopností a zručností, ktoré určujú profil absolventa. Najjednoduchším vyjadrením študijného odboru je jeho názov a sedemmiestny číselný kód. vyhláška č. 243/2012 Štatistická klasifikácia odborov vzdelania, zrušené: 114, 161, 559, 571, 16, 81 Študijný program je súbor študijných predmetov a súbor pravidiel na ich absolvovanie zostavený tak, že úspešné absolvovanie týchto predmetov umožňuje získať vysokoškolské vzdelanie.
♦ popis vysokoškolských stupňov štúdia a udeľovaných titulov
♦ zákon č. 131/2002 Z. z. o vysokých školách, úplné znenie k 1.9.2013
♦ vyhláška č.102/2006 o priznávaní sociálneho štipendia študentom vysokých škôl
- vyhláška č. 235/2013 - novela vyhlášky 102/2006 o priznávaní sociálneho štipendia študentom vysokých škôl
- základné informácie o poskytovaní sociálneho štipendia študentom vysokých škôl
♦ vyhláška č.458/2012 o minimálnych nárokoch študenta so špecifickými potrebami
♦ zákon č. 396/2012 Z.z. o Fonde na podporu vzdelávania, FnPV, (zrušený zákon 200/1997)
Každý má právo študovať na vysokej škole zvolený študijný program, ak splní základné podmienky prijatia na štúdium a ďalšie podmienky určené fakultou alebo vysokou školou poskytujúcou zvolený študijný program (pozri §55 zákona č. 131/2002 Z.z. o vysokých školách ). • Základnou podmienkou prijatia (§56, zákon 131/2002) na bakalárske štúdium je získanie úplného stredného vzdelania alebo úplného stredného odborného vzdelania. Túto podmienku spĺňajú absolventi strednej školy s vysvedčením o maturitnej skúške vydaným po úspešnom vykonaní maturitnej skúšky. Pre uchádzačov, ktorí dosiahli požadované vzdelanie v zahraničí je základnou podmienkou prijatia uznanie, že úspešne vykonaná záverečná skúška a doklady potvrdzujúce ukončený stupeň štúdia zodpovedajú požiadavkám zákona na požadovaný stupeň úplného stredného vzdelania. • Ďalšie podmienky prijatia (§57, zákon 131/2002) na štúdium si určuje samotná fakulta / vysoká škola. Informácie o podmienkach štúdia, o prijímacom konaní a požiadavkách na prijímacie skúšky sú zverejnené prostredníctvom internetových (webových) stránok fakúlt a vysokých škôl najneskôr do 20. septembra alebo najneskôr dva mesiace pred posledným dňom určeným na podanie prihlášok. Upozornenie: §58 ods. 9 zákona 131/2002: "Vysoká škola alebo fakulta má právo požadovať od prijatých uchádzačov informáciu, či sa zapíšu na štúdium. Uchádzač je povinný takú informáciu poskytnúť vysokej škole alebo fakulte do začiatku akademického roku (§ 61). Ak uchádzač neprejaví o štúdium záujem alebo informáciu v určenom čase neposkytne, zaniká mu právo zapísať sa na štúdium daného študijného programu a vysoká škola alebo fakulta zruší rozhodnutie, ktorým nebol ďalší uchádzač v poradí podľa výsledkov prijímacieho konania na štúdium prijatý, a vydá nové rozhodnutie o jeho prijatí na štúdium." Prihláška na vysokú školu
Uchádzač sa prihlasuje na vysokoškolské štúdium 1. stupňa a 1. a 2. stupňa spojeného do jedného celku vyplnením prihlášky a jej odoslaním do stanoveného termínu na príslušnú fakultu alebo na bezfakultnú vysokú školu (ďalej len „fakulta“). Prihlášku je možné podať: • v elektronickej forme webové adresy fakúlt a škôl
• v písomnej forme formulár platný od 25.11.2013, zdroj : MŠVVaŠ SR
, kódy stredných škôl do prihlášky pre aktuálnych maturantov 2014
Fakulty poskytujú uchádzačom online návody na vyplnenie e-prihlášky, príručky, animované tutoriály (testovacie verzie) vo svojich informačných systémoch (AIS, UIS, AiS2, MAIS). Pri elektronickom podaní sa uchádzač zaregistruje, vyplní, potvrdí a vytlačí e-prihlášku. Vytlačenú a podpísanú prihlášku spolu s fakultou požadovanými prílohami a dokladom o zaplatení poplatku za prijímacie konanie odošle na adresu fakulty. Cez rozhranie e-prihlášky uchádzač môže sledovať stav podanej prihlášky (elektronickej alebo papierovej) od zaevidovania, cez spárovanie podanej e-prihlášky s doručenou papierovou prihláškou a s poplatkom za prijímacie konanie, rozhodnutie prijímacej komisie a využívať aj ďalšie funkcie. Pre prijatých uchádzačov je e-prihláška následne spojená s odoslaním elektronickej návratky. V zásade sa jedná o elektronické potvrdenie akceptácie prijatia na vysokú školu (záujmu študovať), zaslanie údajov pre zhotovenie študentského preukazu PIK (Personálna identifikačná karta) a / alebo ISIC (Medzinárodný študentský identifikačný preukaz, International Student Identity Card), evidenciu poplatkov ku zápisu, objednanie učebníc z ponuky fakulty alebo vysokej školy. PIK je medzinárodný multifunkčný preukaz povinný v zmysle §67 zák. 131/2002 Z.z.. Dňom zápisu vzniká študentovi zákonná povinnosť tento preukaz vlastniť. PIK slúži ako jediný preukaz zliav ŽSSK, SAD, MHD, ako knižničný preukaz viacerých knižníc, ako elektronický kľúč do budov, ako ubytovací a stravovací preukaz, pas AIS nutný ihneď po zápise na tvorbu rozvrhu, preukaz zliav ISIC, elektronická peňaženka (Fax&Copy, Ticketportal…) a podobne. Papierová prihláška sa podáva listovou zásielkou alebo osobným doručením na adresu fakulty. Formulár sa dá kúpiť v obchodoch s tlačivami (napr. ŠEVT), vo vybraných papiernictvách, prípadne sa dá stiahnuť z tejto alebo fakultnej webovej stránky.
Štatistika histórie prijímacieho konania do prvých ročníkov na vysokoškolské štúdium 1.stupňa a 1. a 2. stupňa spojeného do jedného celku na vysoké školy Slovenskej republiky od akademického roku 2001/2002 je na stránke Štatistika. Posledné ukončené prijímacie konanie je rozšírené o rebríček fakúlt, rebríček vysokých škôl a celoštátne rebríčky študijných odborov, uchádzačov, stredných škôl a veková štruktúra uchádzačov. Akademický rok
Akademický rok sa začína 1. septembra bežného roka a končí sa 31. augusta nasledujúceho roka. Skladá sa z dvoch semestrov (zimného a letného) alebo z troch trimestrov. Každý semester trvá minimálne 12 výučbových týždňov, na ktoré nadväzuje maximálne 6 týždňové skúškové obdobie. Študenti posledného ročníka štúdia v letnom semestri môžu mať upravený počet výučbových týždňov odlišne. Organizácia akademického roka je stanovená štatútom fakulty alebo štatútom vysokej školy, v prípade, ak sa vysoká škola nečlení na fakulty. Žiadosť o preskúmanie rozhodnutia o neprijatí - odvolanie
Výsledok prijímacích pohovorov zverejňujú vysoké na svojich internetových stránkach, a tiež na výveskách vo fakulte/v škole pod jednotlivými kódmi. Hneď, ako je známe, kto je prijatý a kto nie, začne sa v školách pohyb s prijímaním a odvolávaním uchádzačov. Niektorí totiž miesto na škole odmietnu, keďže boli úspešní aj na inej fakulte/škole, ktorú si vybrali, a tak sa na ich miesto budú snažiť dostať tí, čo skončili tesne pod čiarou prijatia. O prijatí na štúdium študijného programu, ktorý uskutočňuje fakulta, rozhoduje dekan fakulty. Rozhodnutie dekana o neprijatí na štúdium môže zmeniť rektor vysokej školy. O prijatí na štúdium študijného programu, ktorý uskutočňuje vysoká škola, rozhoduje rektor vysokej školy. Rozhodnutie o výsledku prijímacieho konania sa musí vyhotoviť písomne do 30 dní od overenia splnenia podmienok prijatia na štúdium a doručiť uchádzačovi do vlastných rúk. Musí obsahovať výrok, odôvodnenie a poučenie o možnosti podať žiadosť o preskúmanie rozhodnutia . Užitočné odkazy
| Zber | Štatistika | Fakulty | Školy | Rebríčky | Slovník | Otázky FAQ | Uchádzači | Táto emailová adresa je chránená pred spamovými robotmi, potrebujete mať zapnutý Javascript aby ste ju mohli vidieť.
tel.: 02.69295612
Posledná úprava ( Piatok, 21. marec 2014 )
Pravé menu	Školstvo
Vstup pre CPPPaP
Ústav informácií a prognóz školstva © 2002 - 2014 Tvorba web stránok, Webdesign, Optimalizácia pre vyhľadávače a Redakčný systém
Liečivé prírodné kamene
Prejsť na: Hlavná stránka www.uips.sk